**OPSTALDERMØDE – 08 NOVEMBER 2023**

**Sted:** Rytterstuen

**Klokkeslæt:** Kl. 1900 - 2100

**Referent:** Michelle

|  |  |
| --- | --- |
|  | **REFERAT** |
|  |  |
|  | **FODRING**  Der er opmærksomhed på foderet der anvendes på HOSK – umiddelbart ser det ud til at der er en uhensigtsmæssig sammensætning i indholdet.  Der bliver rådført med foderkonsulent, som i sidste ende forhåbentligt kan få flere over på HOSK-foder fremfor eget.  Der bliver meldt ud når der er noget nyt på dette område.  **FEJL I FODRING**  Der er tale om en arbejdsplads, hvor levende mennesker går på arbejde. Derfor vil fejl ske. Det er helt ok at påtale - men det skal gøres i en ordentlig tone.  Aftenfodring sker i tidsrummet 1730-1900 (typisk mellem 1800-1845, da det er underviserne der fodrer).  Hvis man er i tvivl om hvorvidt der bliver fodret rettidigt, så kontakt enten Tina eller Mikael. Man er også velkommen til at kontakte aftenvagten. Fodertider for morgen, middag og aften kommer op at hænge på personaletavlen.  En påpeger at man har gået i gang med at fodre fordi at man var bekymret for at hestene ikke ville få mad grundet forglemmelse.  Mikael forklarer at hver gang der sker fejl, så arbejder vi på at finde en løsning på fejlen. Det må og skal kun være fodervagten der fodrer - på den måde kan vi minimere fejl.  **VEDLIGEHOLD/OPRYDNING PÅ HOSK**  Zsoltis exit kan mærkes. Der informeres om at HOSK leder efter en pedel, som kan komme og tage nogle timer til de mere praktiske og maskinrelaterede opgaver.  Det foreslås at der inviteres til en arbejdsdag.  Det nævnes ligeledes, at man skal være bedre til at samle op efter sig selv - særligt i ridehallerne, hvor det ofte flyder med hestepærer - men også opmærksomhed på p-pladsen.  Der bliver informeret om at Janni er blevet fastansat i en flex-jobsstilling efter at hun har været i praktik på HOSK i et års tid. En ansættelse vi er rigtig glade for at have fået i hus.  I forhold til den generelle stand på HOSK-arealer foreslår S/I, at Kaj Bech hyres til at ordne grusvejen. Et forslag der tages meget godt imod.  **2024**  Der er ved at blive udarbejdet et årshjul for 2024, hvor man kan se stævner, lukkedage, bestyrelsesmøder m.m. Særligt stævner er nødvendigt at alle sætter kryds ved, så vi ved fælles hjælp kan blive ved med at have denne type arrangementer.  **FORSLAG TIL FORBEDRINGER**   * Flere opsadlingspladser ønskes * Anden belægning på p-pladsen * Flere og større folde   + Alle punkter tages op på næste bestyrelsesmøde.   Gode ideer og forslag modtages meget gerne – men send dem på mail, da der hermed er en bedre chance for at noget ikke går glemt i farten.  **UDEFRAKOMMENDE RYTTERE**  Hjælp med at dem udefra kun sadler op udendørs. Skulle der være nogen der kommer ind, så sig det pænt til vedkommende, at opsadling for ikke-opstaldere skal foregå ved trailer.  **SPRING**  Man må meget gerne skrive anvendelse af ridehallen i medlemsgruppen, så alle kan se det, som kunne have interesse. Det pointeres at mandag **kun** er til gymnastikspring/bomtræning. Det forespørges om der skal laves tider specifikt for udefrakommende, henset til den ”tunge” belægning der er på hallen i vinterperioden – dette vil blive taget op på næste bestyrelsesmøde.  **TAG HENSYN TIL HINANDEN**  Alle vil gerne ride – men husk at der skal være plads til alle. Det er de ”trælse” måneder vi går ind i, hvor alt foregår indendørs. Men med den rette indstilling, så kommer vi godt igennem det, som vi plejer. Spidse/skarpe bemærkninger til andre ryttere om at de er i vejen eller lignende er ikke en kultur vi ønsker på HOSK og det vil blive påtalt, hvis bestyrelsen bliver gjort opmærksom på at det foregår.  Sørg for at tage hensyn til dem der rider undervisning – tiderne er kendt for alle. Særligt de mindre ryttere skal helt naturligt have lidt ekstra plads – det er det mindste man som voksen rytter kan gøre.  **STATUS PÅ WRAP**  Alt det tidligere leverede er sendt retur og det nye ser ganske fint ud. Der er naturligvis varians i kvalitet – men slet ikke i samme omfang som tidligere. Kvaliteten moniteres dagligt og der kasseres wrap med hård hånd.  HOSK er i dialog med anden producent om levering af wrap.  **VENNERNE**  Der mangler generelt hjælp til vennerne – pt. er der kun to til at varetage alle opgaver. Kommer der ikke mere opbakning, så er vennerne nødt til at lukke ned, hvilket betyder at der ikke er kantine om torsdagen eller i forbindelse med stævner.  **EVENTUELT**  Julefrokost – 6. januar 2024. |
|  |  |

Mikael Søgaard

*formand – Holstebro Sportsrideklub*